Μαρία Βούλγαρη Βέμπο

Η Μαρία Βούλγαρη-Βέμπου (Αθήνα, 1931 - 29 Μαρτίου 2021) ήταν Ελληνίδα ηθοποιός.

 Βιογραφία 
Ο σύζυγός της ήταν ο Ανδρέας Βέμπος, αδελφός της Σοφίας Βέμπο, με τον οποίο παντρεύτηκε το 1960 και απέκτησαν δυο γιους, τον Αθανάσιο Βέμπο και τον Νικόλαο Βέμπο. Σπούδασε στη σχολή του Εθνικού Θεάτρου όπου και έκανε το θεατρικό της ντεμπούτο το 1952 στο ”Όνειρο καλοκαιρινής νύχτας του Σαίξπηρ σε σκηνοθεσία Καρόλου Κουν δίπλα στον Θάνο Κωτσόπουλο την Έλσα Βεργή και την Ελένη Χατζηαργύρη. Η πρώτη της παράσταση ως απόφοιτη ήταν στο "Τρεις Άγγελοι" του Αλμπέρ Ουσόν, στις 18.12.1953 στο Θέατρο Κυβέλης (θίασος Λαμπέτη-Παππά-Χορν). Ο θεατρικός κριτικός Δ. Γιαννουκάκης είχε γράψει τότε: «Οπωσδήποτε η Μαρία Βούλγαρη είναι ένα αστέρι που ανατέλλει και προϊδεάζει για μεγάλο μεσουράνημα […] ένα αστέρι που ανέτειλε και φάνηκε μέσα σε δυο ήλιους, το Παππά και τον Χορν, δεν πρόκειται να σβήση εύκολα».εφημερίδα "Εμπρός", 19.12.1953. 

Από το φθινόπωρο του 1954 έως το τέλος Απριλίου 1955 συμμετείχε σε περιοδεία με το θίασο Λαμπέτη-Παππά-Χορν παίζοντας πολλούς ρόλους. Το 1955 υπέγραψε συμβόλαιο για ένα χρόνο στο Εθνικό Θέατρο και συγκεκριμένα στην αρχαία τραγωδία. Την επόμενη χρονιά, έπαιξε σε πέντε παραγωγές του Εθνικού Θεάτρου με κορυφαία την “Μήδεια” στην Επίδαυρο δίπλα στην Κατίνα Παξινού και τον Αλέξη Μινωτή. Την περίοδο 1958-59 συμμετείχε σε περιοδεία στην επαρχία με το θίασο της Αντιγόνης Βαλάκου. Το καλοκαίρι του 1958 συμμετείχε στο θίασο Σοφίας Βέμπο-Ορέστη Μακρή, παίζοντας στο θεατρικό του Μίμη Τραϊφόρου "Εν Πλω". Την θερινή περίοδο της επόμενης χρονιάς έπαιξε στο "Όταν Γυρίζουν τα Χελιδόνια», του Τραϊφόρου. 

Η θεατρική της πορεία ήταν αξιόλογη, πλάι σε σπουδαίους πρωταγωνιστές και σε σημαντικά έργα, όπως: Αλίκη Βουγιουκλάκη-Δημήτρης Παπαμιχαήλ (Πειρασμός), Έλλη Λαμπέτη-Δημήτρης Χορν (Άμλετ), Κυβέλη (Μια γυναίκα χωρίς σημασία), Τζένη Καρέζη, Σμαρούλα Γιούλη, Ντίνο Ηλιόπουλο, Μαίρη Χρονοπούλου κ.ά.

Για περισσότερα από σαράντα χρόνια, η Μαρία Βούλγαρη αποσύρθηκε από το θέατρο και τον κινηματογράφο, ασχολήθηκε όμως περιστασιακά με το ραδιόφωνο και την τηλεόραση. Το 1972 έπαιξε στην τηλεοπτική μεταφορά του θεατρικού Η Παρθένος Σήμερον, σε σκηνοθεσία Κώστα Κροντηρά, έργου βασισμένου στην ποίηση του Ρωμανού του Μελωδού (προβλήθηκε την παραμονή των Χριστουγέννων). Το 1975 συμμετείχε σε δυο τηλεοπτικά επεισόδια ("Ο Ορφέας στον Άδη", Μέρος Ι & ΙΙ) στο πλαίσιο του  Μεγάλου Τηλεοπτικού Θεάματος, σειράς της ΥΕΝΕΔ με θεατρικά έργα του ελληνικού και ξένου ρεπερτορίου. Το 1977 συμμετείχε με ένα μικρό ρόλο στο πρώτο επεισόδιο της τηλεοπτικής σειράς "Η Θεατρίνα" με πρωταγωνίστρια την Αλίκη Βουγιουκλάκη.    

Στη διάρκεια της δεκαετίας του 1970 έκανε ραδιόφωνο -μεταξύ άλλων εκφώνηση της εβδομαδιαίας εκπομπής "Δια τους Ναυτιλλομένους" στο ραδιόφωνο της ΥΕΝΕΔ, αφήγηση στο ραδιοφωνικό σίριαλ "Ο Τελευταίος των Τριακοσίων" βασισμένο στο διήγημα του Βιλιέ ντε Λίλ Αντάμ, ενώ διασκεύασε ραδιοφωνικά σε συνέχειες το μυθιστόρημα "Η Δασκάλα με τα Χρυσά Μάτια" του Στράτη Μυριβήλη. "Δάνεισε" επίσης τη φωνή της σε αφηγήσεις παιδικών παραμυθιών που κυκλοφόρησαν σε δίσκους 45 στροφών, ενώ συμμετείχε στην ελληνική μεταγλώτισση της παιδικής ταινίας κινουμένων σχεδίων "Οι Αριστόγατες" (1970) της Walt Disney.     

 Συμμετοχές σε έργα  
ΈτοςΕίδοςΤίτλος έργουΡόλος1952ΘέατροΌνειρο Θερινής Νυκτός1953ΘέατροΤρεις Άγγελοι1954ΘέατροΆμλετ1954ΘέατροΜια Γυναίκα Χωρίς Σημασία1954ΘέατροΞαδελφούλα μου, Ρένα1954ΘέατροΈβδομος Ουρανός1954ΘέατροΤο Πνεύμα της Παναγιώτας1956ΣινεμάΟ  δρόμος με τις ακακίες1956ΘέατροΘεοφανώΖωή (κόρη του Κων/νου Ζ')1956ΘέατροΝεράιδαΑ' Νεράιδα1956ΘέατροΗ Έβδομη Μέρα της ΔημιουργίαςΣχεδιάστρια1956ΘέατροΟ ΆρχονταςΑ' Κοπέλα1956ΘέατροΜήδειαΚορυφαία1957ΘέατροΤριαντάφυλλο στο Στήθος1958ΘέατροΕν Πλω1959ΘέατροΌταν Γυρίζουν τα Χελιδόνια1959ΣινεμάΣαρακατσάνισσαΑγγέλα, αποπλανημένη μητέρα από τον Δήμο Σκαφίδα1961ΣινεμάΈξω οι Κλέφτες!Τριανταφυλλιά Αδάμαντα1961ΣινεμάΔουλέψτε για να Φάτε (Οι Χαραμοφάηδες)Κλειώ1961ΣινεμάΤο Έξυπνο ΠουλίΗρώ Δαλέζη1962ΣινεμάΟ ΑτσίδαςΒούλα Μαυροφρύδη1962ΘέατροAnima Nera1962ΘέατροΟ Μπαμπάς Εκπαιδεύεται1964ΘέατροΠειρασμός1968ΣινεμάΟ  Αλύγιστος1972TVΗ Παρθένος Σήμερον1975TVΟ Ορφέας στον Άδη1977ΤVΗ Θεατρίνα (σίριαλ)

 Φιλμογραφία 
+ΈτοςΤίτλοςΣκηνοθεσία1954Ο δρόμος με τις ακακίες Δημήτρης Ιωαννόπουλος1959ΣαρακατσάνισσαΟρέστης Λάσκος1961Οι χαραμοφάηδεςΤο έξυπνο πουλίΈξω οι κλέφτες Κώστας Ανδρίτσος1962Ο ατσίδας Γιάννης Δαλιανίδης1968Ο αλύγιστοςΒαγγέλης Σειληνός

 Παραπομπές 

 Εξωτερικοί σύνδεσμοι 


Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί φωνής
Κατηγορία:Ενταφιασμοί στο Πρώτο Νεκροταφείο Αθηνών